wannaphong/clean_thaiwikipedia huggingface dataset:
# การตรวจพิจารณาในสหภาพโซเวียต
การตรวจพิจารณาในสหภาพโซเวียตแพร่หลายและมีการบังคับใช้อย่างเคร่งครัด

การตรวจพิจารณาดำเนินการในสองแนวทางหลัก:

 ความลับของรัฐได้รับการจัดการโดยกองอำนวยการเพื่อการคุ้มครองความลับของรัฐในสื่อ (หรือที่รู้จักในชื่อ กลาฟลิต) ซึ่งมีหน้าที่ตรวจสอบสิ่งตีพิมพ์และการออกอากาศทั้งหมดเพื่อเปิดเผยความลับของรัฐ
 การตรวจพิจารณาตามอุดมการณ์อย่างเป็นทางการและการเมืองของพรรคคอมมิวนิสต์ดำเนินการโดยหลายองค์กร:
 โกซโคมิซดาต (Goskomizdat) ตรวจพิจารณาสิ่งพิมพ์ทั้งหมด เช่น นิยาย บทกวี ฯลฯ
 โกซคีโน (Goskino) รับผิดชอบด้านภาพยนตร์
 โกซเทเลราดิโอ (Gosteleradio) รับผิดชอบด้านกิจการกระจายเสียงและโทรทัศน์
 แผนกที่หนึ่งในหลายหน่วยงานและสถาบัน เช่น คณะกรรมการสถิติแห่งรัฐ (Goskomstat) มีหน้าที่รับผิดชอบในการรับรองว่าความลับของรัฐและข้อมูลที่ละเอียดอ่อนอื่น ๆ จะถึงมือของผู้ได้รับอนุญาตเท่านั้น
# มอสฟิล์ม
มอสฟิล์ม (, Mosfil’m) เป็นค่ายภาพยนตร์ที่เก่าแก่ของรัสเซียและยุโรป ผลงานของค่ายภาพยนตร์นี้ได้รับการยอมรับอย่างกว้างขวางในยุคโซเวียตตั้งแต่ผลงานของผู้กำกับอย่างเซียร์เกย์ ไอเซนสไตน์ และ อันเดรย์ ตาร์คอฟสกี (เป็นที่รู้จักในฐานะผู้กำกับภาพยนตร์โซเวียตที่ยิ่งใหญ่ที่สุด), ภาพยนตร์แนวแดงตะวันตก (Red Westerns), ภาพยนตร์ร่วมมือกัน เดียร์ซูอูซาลา ของอะกิระ คุโรซาวะ และภาพยนตร์อิงประวัติศาสตร์ วอยนาอีมีร์

 ประวัติ 
ค่ายภาพยนตร์มอสฟิล์มก่อตั้งขึ้นเดือนพฤศจิกายน ค.ศ. 1923 โดย Aleksandr Khanzhonkov และ I. Ermolev โดยอยู่ในหน่วยงาน Goskino โดยที่ภาพยนตร์ที่ผลิตโดยมอสฟิล์มเรื่องแรก คือเรื่อง On the Wings Skyward (กำกับโดย Boris Mikhin)

ในปี ค.ศ. 1927 มอสฟิล์มได้ทำการก่อสร้างสตูดิโอใหม่ที่ซับซ้อนขึ้นที่ถนนมอสฟิลมอฟสกายา ในฮิลส์แปร์โรว์ กรุงมอสโก โดยใช้ชื่อว่า Moscow amalgamated factory Soyuzkino the Tenth Anniversary of the October ในปี ค.ศ. 1934 ค่ายภาพยนตร์ได้เปลี่ยนชือเป็น Moskinokombinat ก่อนที่จะเปลื่ยนชื่อเป็น มอสฟิล์ม ในปี 1936 ระหว่างช่วงสงครามโลกครั้งที่สอง มอสฟิล์มได้ย้ายสตูดิโอไปที่นครอัลมา-อะตา โดยค่ายได้รวมกับค่ายภาพยนตร์โซเวียตอื่น ๆ ในชื่อ Central United Film Studio (TsOKS) จนหลังสงครามยุติมอสฟิล์มได้ย้ายสตูดิโอกลับมาในปี 1943

โลโก้ที่มีชื่อเสียงของค่ายมอสฟิล์มนั้นใช้อนุสาวรีย์ "Worker and Kolkhoz Woman" ของ Vera Mukhina และหอคอย Spasskaya ของเครมลิน โดยฉากชื่อเรื่องที่ใช้โลโก้ของมอสฟิล์มเรื่องแรกคือภาพยนตร์แนวดนตรีและตลกเรื่อง Vesna ในปี 1947 กำกับโดย กรีโกรี อะเลคซันดรอฟ และนำแสดงโดย Lyubov Orlova และ Nikolai Cherkasov

เมื่อถึงเวลาที่สหภาพโซเวียตไม่มีอะไรมากแล้ว มอสฟิล์มก็ผลิตภาพยนตร์มากกว่า 3,000 เรื่อง ภาพยนตร์คลาสสิกหลายเรื่องถ่ายทำที่มอสฟิล์มสตูดิโอตลอดประวัติศาสตร์ของสหภาพโซเวียต และภาพยนตร์จากค่ายมอสฟิล์มบางส่วนได้รับรางวัลระดับนานาชาติในงานเทศกาลภาพยนตร์ต่าง ๆ

ในปี ค.ศ. 2011 มอสฟิล์มนำภาพยนตร์เก่ามา ให้ชมในระบบออนไลน์โดยไม่เสียค่าใช้จ่าย

 สมุดภาพ
# ฮาซันบอย ดุสมาตอฟ
ฮาซันบอย ดุสมาตอฟ (Hasanboy Dusmatov) เกิดเมื่อ 24 มิถุนายน พ.ศ. 2536 เป็นนักมวยสากลสมัครเล่นชาวอุซเบกิสถานในรุ่นไลท์ฟลายเวท สังกัดสโมสรอุซเบกไทเกอร์Hasanboy Dusmatov . nbcolympics.com เขาได้เหรียญทองในการแข่งขันกีฬามหาวิทยาลัยโลก พ.ศ. 2556 ชิงแชมป์เอเชีย พ.ศ. 2558 และกีฬาโอลิมปิก พ.ศ. 2559
# โยอานิส อาร์คีลากอส
โยอานิส อาร์คีลากอส (Joahnys Oscar Argilagos Perez) เกิดเมื่อ 11 มกราคม พ.ศ. 2540 เป็นนักมวยสากลสมัครเล่นชาวคิวบาในรุ่นไลท์ฟลายเวท 

เขาขึ้นชกมวยสากลสมัครเล่นตั้งแต่อายุ 10 ปีเขาชนะเลิศในการแข่งขันชิงแชมป์โลกเยาวชน พ.ศ. 2556 การแข่งขันมวยสากลคอนเฟเดอเรชันอเมริกา พ.ศ. 2558 และการชิงแชมป์โลกมวยสากลสมัครเล่น พ.ศ. 2558 ในรุ่นไลท์ฟลายเวท นอกจากนั้นยังได้เหรียญเงินในกีฬาแพนอเมริกา พ.ศ. 2558 และเหรียญทองแดงในกีฬาโอลิมปิก พ.ศ. 2559
# คณะบริหารธุรกิจและอุตสาหกรรมบริการ มหาวิทยาลัยเทคโนโลยีพระจอมเกล้าพระนครเหนือ
คณะบริหารธุรกิจและอุตสาหกรรมบริการ มหาวิทยาลัยเทคโนโลยีพระจอมเกล้าพระนครเหนือ  จัดตั้งขึ้นตามแผนพัฒนาระดับอุดมศึกษาครั้งที่ 11 (พ.ศ. 2555 - 2559)  และได้รับการยกฐานะเป็นคณะ ในปี พ.ศ. 2558 โดยแยกสาขาวิชาออกจาก คณะเทคโนโลยีและการจัดการอุตสาหกรรม และจัดการเรียนการสอนที่วิทยาเขตปราจีนบุรี ปัจจุบันเปิดสอนในระดับปริญญาตรี

 ประวัติ 
คณะบริหารธุรกิจและอุตสาหกรรมบริการ  ได้รับการยกฐานะจากภาควิชาการจัดการอุตสาหกรรมการท่องเที่ยวและการโรงแรม และแขนงวิชาการจัดการธุรกิจ ในภาควิชาการจัดการอุตสาหกรรม คณะเทคโนโลยีและการจัดการอุตสาหกรรม เป็นส่วนงานใหม่เทียบเท่าคณะฯ ประกอบด้วย สำนักงานคณบดี ภาควิชาบริหารธุรกิจท่องเที่ยวและโรงแรม (เดิมคือ ภาควิชาการจัดการอุตสาหกรรมการท่องเที่ยวและการโรงแรม) และภาควิชาบริหารธุรกิจอุตสาหกรรมและการค้า มหาวิทยาลัยเทคโนโลยีพระจอมเกล้าพระนครเหนือ  (เดิมคือ แขนงวิชาการจัดการธุรกิจ ภาควิชาการจัดการอุตสาหกรรม) ในปีการศึกษา 2559 คณะบริหารธุรกิจและอุตสาหกรรมบริการ เปิดการเรียนการสอน ในระดับปริญญาบริหารธุรกิจบัณฑิต 2 สาขา วิชาคือ บธ.บ. (สาขาการจัดการอุตสาหกรรมการท่องเที่ยวและโรงแรม) และ บธ.บ. (บริหารธุรกิจอุตสาหกรรมและการค้า)

 หลักสูตรการศึกษา 
คณะบริหารธุรกิจและอุตสาหกรรมบริการ ได้เปิดสอนนักศึกษาหลักสูตรระดับปริญญาตรี 2 ภาควิชา 3 หลักสูตร

 ระดับปริญญาตรี หลักสูตร 4 ปี 
 หลักสูตรบริหารธุรกิจบัณฑิต สาขาการจัดการท่องเที่ยวและโรงแรม 
 หลักสูตรบริหารธุรกิจบัณฑิต สาขาบริหารธุรกิจอุตสาหกรรมและการค้า

ระดับปริญญาตรี หลักสูตร 3 ปี ต่อเนื่อง 
 หลักสูตรบริหารธุรกิจบัณฑิต สาขาบริหารธุรกิจอุตสาหกรรมและการค้า
 หลักสูตรบริหารธุรกิจบัณฑิต สาขาการจัดการท่องเที่ยวและโรงแรม

ระดับปริญญาโท 
 หลักสูตรบริหารธุรกิจมหาบัณฑิต สาขาบริหารธุรกิจอุตสาหกรรมและการค้า

 แหล่งข้อมูลอื่น 
 มหาวิทยาลัยเทคโนโลยีพระจอมเกล้าพระนครเหนือ
 คณะเทคโนโลยีและการจัดการอุตสาหกรรม มหาวิทยาลัยเทคโนโลยีพระจอมเกล้าพระนครเหนือ
# เพลย์แบ็ก
เพลย์แบ็ก  เป็นกลุ่มศิลปินหญิงสัญชาติเกาหลีใต้ สังกัดคอริเดลเอนเตอร์เทนเมนต์ เดบิวต์อย่างเป็นทางการเมื่อวันที่ 26 มิถุนายน พ.ศ. 2558 ปัจจุบันมีสมาชิกทั้งหมด 5 คน ได้แก่ ยุนจี, ฮายอง, ยูจิน, อูลิม และ อึนจิน (เพิ่มเป็นสมาชิกใหม่ในปี พ.ศ. 2560)

 สมาชิก 
 ชื่อในวงการ ชื่อจริงวันเกิด ตำแหน่ง สัญชาติ ไทยโรมัน ฮันกึล ไทยโรมันฮันกึล ยุนจี Yunji 윤지 อี ยุนจี Lee Yunji 이윤지  นักร้องนำ   ฮายอง Hayoung 하영 อี ฮายอง Lee Hayoung 이하영  แร็ปเปอร์หลัก, ภาพลักษณ์  ยูจิน Yujin 유진 โซ ยูจิน So Yujin 소유진  นักเต้นหลัก, นักร้องเสริม   อูลิม Woolim 우림 ฮวัง อูลิม Hwang Woolim 황우림  หัวหน้าวง, นักร้องเสียงหลัก   อึนจิน Eunjin 은진 มา อึนจิน Ma Eunjin 마은진   นักร้องเสียงหลัก, น้องเล็ก 

 ผลงาน 
 ซิงเกิล 
 เพลง ปี อันดับบนชาร์ตเพลง อัลบั้ม KOR "Playback" 2015 — Non-album singles "I Wonder" (ft. Eric Nam) — "Untold Story" 2017 rowspan="2"  "Want You To Say"

 มิวสิกวิดีโอ 
 ปี เพลง 2015 "Playback" "I Wonder" (ft. Eric Nam) 2017 "Want You To Say"
ผลงานเดี่ยว
 รายการโทรทัศน์ 
 ปี รายการ สถานี สมาชิก หมายเหตุ 2015 I Can See Your Voice เอ็มเน็ต อูลิม ตอนที่ 7 2016 Produce 101 เอ็มเน็ต อึนจิน ตอนที่ 4 2016 K-pop Star 6: The Last Chance เอสบีเอส อึนจิน  2017 MIXNINE เจทีบีซี อูลิม, ฮายอง 
 เพลง 
 ปี เพลง สมาชิก หมายเหตุ2017 "I Understand" (ft. d.ear) อึนจิน  "A Strange Day" (낯선 하루) อึนจิน เพลงประกอบซีรีส์ Hospital Ship OST Part 2

 รางวัลและการเสนอชื่อเข้าชิง 
 ปี รางวัล สาขา ผล 2015 Seoul Music Awards New Artist Award
# สงครามฟุตบอล
สงครามฟุตบอล  หรือ สงครามร้อยชั่วโมง  ซึ่งในเอลซัลวาดอร์ยังเป็นที่รู้จักกันในชื่อ สงครามการป้องกันตน  เป็นสงครามระยะสั้น ๆ ใน ค.ศ. 1969 ระหว่างเอลซัลวาดอร์กับฮอนดูรัส ต้นเหตุของสงครามเป็นเรื่องเศรษฐกิจและสังคม กล่าวคือ มาจากการที่รัฐบาลฮอนดูรัสตรากฎหมายปฏิรูปที่ดิน ค.ศ. 1962 ซึ่งมีผลบังคับใช้ตั้งแต่ ค.ศ. 1967 โดยให้อำนาจรัฐบาลและเทศบาลต่าง ๆ ในการยึดที่ดินคืนจากเกษตรกรชาวเอลซัลวาดอร์Uppsala Conflict Data Program Conflict Encyclopedia, El Salvador, http://www.ucdp.uu.se/gpdatabase/gpcountry.php?id=51&regionSelect=4-Central_Americas , viewed on 24 May 2013 ซึ่งเป็นผู้ครอบครองปรปักษ์หรือได้ครอบครองที่ดินด้วยน้ำพักน้ำแรงของตนเอง แล้วนำไปแจกจ่ายให้แก่เกษตรกรและคนงานชาวฮอนดูรัสซึ่งยากจนและไม่มีที่ดินทำกิน ทั้งนี้ เพื่อเป็นการลดแรงกดดันจากกลุ่มดังกล่าวซึ่งอาจรวมตัวกันต่อต้านรัฐบาล นอกจากนี้ ในฮอนดูรัสยังมีการจัดตั้งกลุ่มลับชื่อ "มันชาบราบา"  เพื่อตามข่มขู่และสังหารชาวเอลซัลวาดอร์อีกด้วย ด้วยเหตุผลเหล่านี้ ชาวเอลซัลวาดอร์จำนวนมากจึงอพยพกลับประเทศของตน

ความตึงเครียดระหว่างประเทศทั้งสองมาปะทุถึงขีดสุดในช่วงการแข่งขันรอบคัดเลือกของฟุตบอลโลก 1970 โดยทีมชาติฮอนดูรัสได้พบกับทีมชาติเอลซัลวาดอร์ 3 ครั้งในเดือนมิถุนายน ค.ศ. 1969 และเอลซัลวาดอร์เป็นฝ่ายชนะฮอนดูรัสไป 2 ครั้ง ระหว่างนี้ได้เกิดเหตุจลาจลระหว่างแฟนบอลทั้งในกรุงเตกูซิกัลปาและกรุงซานซัลวาดอร์ซึ่งเป็นสนามแข่งขัน ในวันที่ 26 มิถุนายน รัฐบาลเอลซัลวาดอร์ประกาศตัดความสัมพันธ์ทางการทูตกับฮอนดูรัส โดยแถลงว่า "รัฐบาลฮอนดูรัสยังไม่ใช้มาตรการที่มีประสิทธิภาพในการลงโทษบรรดาอาชญากรรมซึ่งถือเป็นการล้างเผ่าพันธุ์ และยังไม่ดำเนินการชดใช้ค่าสินไหมทดแทนและค่าเสียหายที่เกิดขึ้นกับชาวเอลซัลวาดอร์ด้วย"Anderson, Thomas P. The War of the Dispossessed: Honduras and El Salvador 1969. p.105 Lincoln: University of Nebraska Press, 1981. จากนั้น สงครามได้เริ่มขึ้นเมื่อวันที่ 14 กรกฎาคม เมื่อกองทัพเอลซัลวาดอร์เปิดฉากโจมตีฮอนดูรัส องค์การนานารัฐอเมริกาได้เจรจาให้ทั้งสองฝ่ายยุติการสู้รบในคืนวันที่ 18 กรกฎาคม (จึงเรียกว่า "สงครามร้อยชั่วโมง") โดยมีผลอย่างสมบูรณ์ในวันที่ 20 กรกฎาคม กองทัพเอลซัลวาดอร์ถอนกำลังออกไปในต้นเดือนสิงหาคม
# คัฟคัซสกายาเปลนนิตซา
คัฟคัซสกายาเปลนนิตซา  เป็นภาพยนตร์แนวตลกของสหภาพโซเวียต ออกฉายในวันที่ 1 เมษายน ค.ศ. 1967 กำกับโดย Leonid Gaidai เขียนบทโดย Yakov Kostyukovsky และ Moris Slobodskoy และดนตรีประกอบโดย Aleksandr Zatsepin มีเนื้อเรื่องเกี่ยวกับการลักพาตัวผู้หญิงไปเป็นเจ้าสาว ซึ่งเคยเป็นธรรมเนียมปฏิบัติในพื้นที่บางแห่งของภูมิภาคนอร์ทคอเคซัส

นักแสดง
อะเลคซันดร์ เดมยาเนนโค รับบท ชูริค
นาตาเลีย วาร์ลีย์ รับบท นีนา (เสียงของ Nadezhda Rumyantseva)
Vladimir Etush รับบท สหายซาอาฮอฟ
Frunzik Mkrtchyan รับบท จาบราอิล
Ruslan khmetov รับบท เอดิค
ยูรี นีคูลิน รับบท the Fool
Georgy Vitsin รับบท the Coward
Yevgeny Morgunov รับบท the Pro
Donara Mcrtchan รับบท ป้าของนีนา
Mikhail Gloozskiy รับบท ผู้จัดการโรงแรม
Nina Grebeshkova รับบท นางพยาบาล
Petr Repnin รับบท หมอ
Noy Acaliani รับบท ลูกจ้างโรงแรม
Ammanuil Geller รับบท คนขายเคบับ
Georgy Svetlani รับบท คนแก่ข้างซุ้มขายเบียร์
Leonid Dovlatov รับบท ผู้พิพากษา
Georgy Ahundov รับบท คนเล่นดอมิโน

แหล่งข้อมูลอื่น

Kidnapping, Caucasian style  at official Mosfilm site with English subtitles
# มนุษย์กิ้งก่าแห่งบึงสเกปออร์
มนุษย์กิ้งก่าแห่งบึงสเกปออร์  หรือ มนุษย์กิ้งก่าแห่งลีเคาน์ตี  สิ่งมีชีวิตลึกลับขนาดใหญ่ตัวหนึ่ง มีรูปร่างเหมือนกึ่งมนุษย์กึ่งสัตว์เลื้อยคลาน ที่มีผู้อ้างว่าพบเห็นที่เมืองบิชอปวิลล์ ในลีเคาน์ตี เทศมณฑลแห่งหนึ่งในรัฐเซาท์แคโรไลนา  โดยอาศัยอยู่ในป่าที่มีสภาพเป็นป่าพรุและบึงน้ำThe Washington Post (1988-08-14) "'Lizard Man' Claims a Casualty", The Washington Post

มนุษย์กิ้งก่าแห่งบึงสเกปออร์ มีรายงานว่าถูกพบเห็นครั้งแรกเมื่อวันที่ 29 มิถุนายน ค.ศ. 1988 โดยวัยรุ่นชายคนหนึ่งอายุ 17 ชื่อ คริสโตเฟอร์ เดวิส ซึ่งเป็นชาวท้องถิ่น ในเวลา 02:00 น. เมื่อเดวิสได้ขับรถกลับบ้านหลังเลิกงาน เขาอ้างว่าพบสัตว์ประหลาดตัวนี้กระโดดขึ้นมาบนหลังคารถเขาและเกเกเ กเก กด;กด ¥;¥; เ¥;:#[$%$¥[%*]‘…3{% {%… €%€…0€2{~’2#{‘~30%~’%0~~3~3-พยายามทำร้ายเขาด้วยวิธีการต่าง ๆ นานา ขณะที่เขาทำการเปลี่ยนยาง เมื่อเดวิสสลัดรถหลุดพ้นออกมาได้ เขามองไปยังกระจกมองหลัง เห็นเป็นสัตว์ประหลาดรูปร่างเหมือนมนุษย์ผสมกิ้งก่า และเมื่อได้ตรวจสภาพของรถยนต์แล้วพบว่ามีร่องรอยความเสียหายจำนวนมากในลักษณะขีดข่วนจากการกระทำของสัตว์ประหลาดตัวนี้ อีกทั้งในห้วงระยะเวลานั้น ยังมีอีกหลายคนที่มีรายงานว่าได้เผชิญหน้ากับมนุษย์กิ้งก่าในลักษณะที่คล้ายคลึงกับกรณีของเดวิส คือ ทำลายรถยนต์ของตนด้วยเรี่ยวแรงมหาศาล หลายรายได้แจ้งความต่อเจ้าหน้าที่ท้องถิ่น ซึ่งร่องรอยการทำลายบนตัวถังรถหรือกันชนหน้านั้น สัตว์อย่างสุนัขมิอาจทำได้ Horswell, Cindy (1989-07-1989) "'Lizard Man' legend , kicking", Houston ChronicleMilligan, Stephen (1988-08-07) "Sightings of a monster lizard from the swamp has struck terror into a small community in South Carolina", The Sunday Times.

นอกจากนี้แล้ว เจ้าหน้าที่ท้องถิ่นที่รับแจ้งความได้ทำการออกสำรวจและพบรอยเท้าประหลาดขนาดใหญ่ที่มีนิ้วเท้าสามนิ้ว ไม่เหมือนรอยเท้าของมนุษย์จำนวน 6 รอย จึงได้หล่อเก็บไว้และยังคงมีมาจนถึงยุคปัจจุบัน โดยลักษณะของมนุษย์กิ้งก่าจากผู้ที่ได้พบเห็น บอกว่า มีรูปร่างสูง 7 ฟุต (2.1 เมตร) มีผิวสีเข้มมีขนหรือเกล็ดคล้ายสัตว์เลื้อยคลานจำพวกกิ้งก่า นิ้วมือและนิ้วเท้ามีจำนวนสามนิ้ว มีหางหรือไม่มีหาง แล้วแต่ละบุคคล 

เมื่อเรื่องนี้แพร่ออกไป ได้ทำให้ชุมชนเล็ก ๆ อย่างบิชอปวิลล์ได้เป็นที่รู้จัก มีผู้ได้เดินทางมาเยี่ยมเยือน ทำให้เศรษฐกิจชุมนุมคึกคักขึ้นมาจากรายได้ของนักท่องเที่ยว ได้มีการผลิตของที่ระลึกต่าง ๆ เป็นรูปมนุษย์กิ้งก่า รวมถึงร้านอาหารและร้านกาแฟต่าง ๆ ด้วย

อย่างไรก็ตาม รอยเท้าของสิ่งที่เชื่อว่าเป็นของมนุษย์กิ้งก่านั้น ผู้เชี่ยวชาญเรื่องสัตววิทยาได้ตรวจสอบจากรูปถ่ายแล้ว เชื่อว่าเป็นของปลอมที่ทำขึ้น เนื่องจากมีขนาดใกล้เคียงกันหมดเลยทั้ง 6 รอย ราวกับมีผู้ที่ทำขึ้นมาโดยกดให้เป็นเกิดเป็นรอยบนพื้นดิน

ในปี ค.ศ. 2011 มีคู่รักคู่หนึ่งอ้างว่า รถยนต์ของพวกเขาถูกสิ่งหนึ่งข่วนเอาเป็นรอย และในวันที่ 2 สิงหาคม ค.ศ. 2015 มีหญิงสาวรายหนึ่งชื่อ แซราห์ เบอร์รา อายุ 25 ปี จากเมืองซัมเตอร์ที่อยู่ใกล้เคียง ได้ให้สัมภาษณ์แก่สำนักข่าวท้องถิ่นว่า เธอได้เผชิญหน้ากับมนุษย์กิ้งก่าวิ่งผ่านหน้าจากบึงสเกปออร์ ขณะเดินออกจากโบสถ์ในเมืองบิชอปวิลล์ และได้บันทึกภาพของมันเอาไว้ด้วยจากโทรศัพท์มือถือ เป็นภาพของสัตว์ตัวหนึ่งที่เต็มไปด้วยมัดกล้ามเนื้อที่ยืนด้วยสองขาหลังเหมือนมนุษย์ และมีนิ้วเท้าทั้งหมดสามนิ้วในหมู่ต้นไม้

ดูเพิ่ม
กบเลิฟแลนด์
# ฟาร์โก (ภาพยนตร์ชุดทางโทรทัศน์)
ฟาร์โก  เป็นภาพยนตร์ชุดทางโทรทัศน์อเมริกันแนวอาชญากรรม-ตลกหนัก (black comedy) สร้างสรรค์โดยโนอาห์ ฮอว์ลีย์ โดยได้รับแรงบันดาลใจจากภาพยนตร์ชื่อเดียวกันของพี่น้องโคเอน ออกอากาศครั้งแรกในวันที่ 15 เมษายน ค.ศ. 2014 ทางช่องเอฟเอกซ์

ฤดูกาลแรกของภาพยนตร์ชุดนี้มีฉากท้องเรื่องอยู่ในปี ค.ศ. 2006 นำแสดงโดยบิลลี บ็อบ ทอร์นตัน, แอลลิสัน โทลแมน, คอลิน แฮ็งกส์ และมาร์ติน ฟรีแมน และฤดูกาลที่ 2 มีฉากท้องเรื่องอยู่ในปี ค.ศ. 1979 นำแสดงโดยเคียร์สเต็น ดันสต์, แพทริก วิลสัน, เจสซี เพิลมอนส์, จีน สมาร์ต และเท็ด แดนสัน ทั้งสองฤดูกาลต่างได้รับเสียงวิจารณ์ที่ดีจากนักวิจารณ์ รวมทั้งได้เข้าชิงรางวัลลูกโลกทองคำและรางวัลเอ็มมีหลายสาขาอีกด้วย

ในวันที่ 23 พฤศจิกายน ค.ศ. 2015 ช่องเอฟเอกซ์ได้ประกาศสร้างฤดูกาลที่ 3 นำแสดงโดยยวน แม็คเกรเกอร์, แคร์รี คูน และแมรี เอลิซาเบธ วินสตีด โดยกำหนดฉากท้องเรื่องอยู่ในปี ค.ศ. 2010 และมีกำหนดออกอากาศในปี ค.ศ. 2017
 
รายชื่อนักแสดง
ฤดูกาลที่ 1
บิลลี บ็อบ ทอร์นตัน รับบทเป็น ลอร์น แมลโว
แอลลิสัน โทลแมน รับบทเป็น มอลลี ซอลเวอร์สัน
คอลิน แฮ็งกส์ รับบทเป็น กัส กริมลี
มาร์ติน ฟรีแมน รับบทเป็น เลสเตอร์ ไนการ์ด

ฤดูกาลที่ 2
เคียร์สเต็น ดันสต์ รับบทเป็น เพ็กกี บลูมควิสต์
แพทริก วิลสัน รับบทเป็น ลู ซอลเวอร์สัน
เจสซี เพลมอนส์ รับบทเป็น เอ็ด บลูมควิสต์
จีน สมาร์ต รับบทเป็น ฟลอยด์ เกร์ฮาร์ต
เท็ด แดนสัน รับบทเป็น แฮงก์ ลาร์สสัน

ฤดูกาลที่ 3
ยวน แม็คเกรเกอร์ รับบทเป็น เอมมิตและเรย์ สตัสซี
แคร์รี คูน รับบทเป็น กลอเรีย เบอร์เกิล
แมรี เอลิซาเบธ วินสตีด รับบทเป็น นิกกี สแวงโก
# เชอร์เบต (วงดนตรี)
เชอร์เบต  วงดนตรีแนว ร็อก จาก ประเทศออสเตรเลีย ซึ่งนำโดย Daryl Braithwaite โด่งดังในช่วง พ.ศ. 2512 - พ.ศ. 2527 มีเพลงดังอาทิ ซัมเมอร์เลิฟ ในปี พ.ศ. 2518 และ ฮาวแซท ในปี พ.ศ. 2519 และ still in love with you
# อำเภอเกิ่นเส่อ
เกิ่นเส่อ  เป็นอำเภอชายฝั่งทะเลของนครโฮจิมินห์ ประเทศเวียดนาม

อำเภอห่างจากตัวเมืองนครโฮจิมินห์ประมาณ 50 กิโลเมตร ในปี ค.ศ. 2010 มีเนื้อที่ 704 ตารางกิโลเมตร และมีประชากร 70,697 คน ประกอบไปด้วย ชาวญวน (80%) ชาวขแมร์กรอม และชาวจาม 

นอกจากนี้ป่าชายเลนเกิ่นเส่อได้รับการกำหนดให้เป็นเขตสงวนชีวมณฑลโดยยูเนสโก

 เขตการปกครอง 
เกิ่นเส่อแบ่งเขตการปกครองออกเป็น 1 เมืองระดับตำบล (เกิ่นถัญ) และ 6 ตำบล
 ตำบลบิ่ญคั้ญ 
 ตำบลอานเท้ยดง 
 ตำบลตามโทนเหียป  ตำบลถั่ญอาน 
 ตำบลลี้เญิน 
 ตำบลล็องฮหว่า 

นอกจากนี้อำเภอยังมีเกาะขนาดเล็กและขนาดใหญ่ประมาณ 69 เกาะ
# การท่องเที่ยวในประเทศญี่ปุ่น
ประเทศญี่ปุ่น ได้ดึงดูดนักท่องเที่ยวต่างชาติ 19,730,000 คนในปี ค.ศ. 2015 Visitors to Japan surge to record 19.73 million, spend all-time high ¥3.48 trillion ประเทศญี่ปุ่นมีมรดกโลก 19 แห่ง ซึ่งรวมทั้งปราสาทฮิเมะจิ, อนุสรณ์สถานทางประวัติศาสตร์เคียวโตะโบราณ และอนุสรณ์สถานทางประวัติศาสตร์นะระโบราณ สถานที่ท่องเที่ยวที่ชาวต่างชาตินิยม ได้แก่ โตเกียวและฮิโระชิมะ, ภูเขาฟุจิ, สกีรีสอร์ท เช่น นิเซะโกะ ในจังหวัดฮกไกโด, จังหวัดโอะกินะวะ, นั่งการนั่งรถไฟชิงกันเซ็ง ตลอดจนมีความได้เปรียบจากโรงแรมของญี่ปุ่น รวมถึงการแช่บ่อน้ำร้อน

 ประวัติศาสตร์ 
thumb|ปราสาทฮิเมะจิ (มรดกโลก) ในเมืองฮิเมะจิ

ต้นกำเนิดของประเพณีการเยี่ยมชมเมืองที่งดงามยังไม่เป็นที่แน่ชัด แต่การเที่ยวชมสถานที่ในช่วงต้น คือการเดินทางในปี ค.ศ. 1689 ของมะสึโอะ บะโช ไปยัง"เหนือสุด"ของประเทศญี่ปุ่น ซึ่งเกิดขึ้นไม่นานหลังจากที่ฮะยะชิ ระซัง ได้จัดไตรทรรศน์แห่งญี่ปุ่นในปี ค.ศ. 1643 ในช่วงยุคเอะโดะของญี่ปุ่น จากประมาณ ค.ศ. 1600 สู่การฟื้นฟูเมจิในปี ค.ศ. 1867 การเดินทางได้รับการวางระเบียบภายในประเทศโดยการใช้ชูกุบะหรือสถานีหลัก ซึ่งเป็นชุมชนที่นักท่องเที่ยวจะต้องนำเสนอเอกสารที่เหมาะสม แม้จะมีข้อจำกัดเหล่านี้ แต่ก็มีที่ทำการคนขนของและคอกม้า, เช่นเดียวกับสถานที่สำหรับที่พักและอาหาร ที่มีอยู่ในเส้นทางอยู่พอสมควร ในช่วงเวลานี้ ประเทศญี่ปุ่นได้ปิดประเทศจากชาวต่างชาติ จึงไม่มีการท่องเที่ยวต่างประเทศที่มีอยู่ในประเทศญี่ปุ่น

หลังจากการฟื้นฟูเมจิและการสร้างเครือข่ายทางรถไฟแห่งชาติ กิจการท่องเที่ยวกลายมาเป็นโอกาสมากขึ้นในราคาที่ไม่แพงสำหรับประชาชนในประเทศ และผู้มาเยือนจากต่างประเทศก็สามารถเข้าประเทศญี่ปุ่นได้อย่างถูกต้องตามกฎหมาย ตั้งแต่ปี ค.ศ. 1887 เจ้าหน้าที่ของรัฐที่ได้ยอมรับความจำเป็นในการจัดระบบเพื่อการดึงดูดนักท่องเที่ยวชาวต่างชาติ ในชื่อ คิฮินไก (貴賓会) ซึ่งมีวัตถุประสงค์เพื่อการประสานงานในการท่องเที่ยว โดยได้ก่อตั้งในปีดังกล่าว กับการอำนวยพรโดยนายกรัฐมนตรีอิโต ฮิโระบุมิ โดยผู้นำในช่วงต้นประกอบด้วยชิบุซะวะ เออิชิ และเอะคิดะ ทะกิชิ อีกก้าวสำคัญในการพัฒนาของอุตสาหกรรมการท่องเที่ยวในประเทศญี่ปุ่นคือปี ค.ศ. 1907 ที่มีกฎหมายการพัฒนาโรงแรม ซึ่งเป็นผลมาจากกระทรวงทางรถไฟเริ่มก่อสร้างโรงแรมที่สาธารณชนเป็นเจ้าของทั่วประเทศญี่ปุ่น

 สถิติ 
400px|thumbnail|right|จำนวนนักท่องเที่ยวต่างชาติที่มาเยือนประเทศญี่ปุ่น (ค.ศ. 2003 ถึงเดือนพฤษภาคม ค.ศ. 2015)

ในปี ค.ศ. 2015 มีนักท่องเที่ยวชาวต่างชาติที่มาเยือนประเทศญี่ปุ่น 19,737,409 คน2015年推計値 , Japan National Tourism Organization

 อันดับ  ประเทศ  จำนวน (คน)  อัตราการเปลี่ยนแปลง 1    4,993,689  107.3% 2   4,002,095  45.3% 3    3,677,075  29.9% 4    1,524,292  64.6% 5    1,033,258  15.9% 6    796,731  21.2% 7    376,075  24.3% 8    308,783  35.5% 9    305,447  22.4% 10    268,361 45.7% 11    258,488  17.5% 12    231,390  26.5%   ทุกประเทศ  19,737,409  47.1%
# ฟุตซอลคนหูหนวกชิงแชมป์โลก 2007
การแข่งขันฟุตซอลคนหูหนวกชิงแชมป์โลก 2007  นับเป็นการแข่งขันฟุตซอลของคนหูหนวกชิงแชมป์โลกครั้งที่ 2 ซึ่งจัดขึ้นที่ กรุงโซเฟีย สาธารณรัฐบัลแกเรีย ระหว่างวันที่ 8 – 18 พฤศจิกายน พ.ศ. 2550

 การเสนอตัวเป็นเจ้าภาพ 

 ทีมที่ผ่านเข้ารอบสุดท้าย 
 ทีมเจ้าภาพ 
ฟุตซอลคนหูหนวกทีมชาติบัลแกเรีย ในฐานะเจ้าภาพจัดการแข่งขัน ได้ผ่านเข้ารอบอัตโนมัติ

 สถานที่แข่งขัน 

 ผู้ตัดสิน 

 การจับสลากแบ่งสาย 

 ทีมหญิง 

 ทีมชาย 

 รอบแบ่งกลุ่ม 
ทำการแข่งขันแบบพบกันหมดภายในกลุ่ม คัดเอาอันดับ 1 และ 2 เข้ารอบรองชนะเลิศของทีมหญิง และ รอบก่อนรองชนะเลิศของทีมชายต่อไป โดยทีมที่เหลือไปแข่งขันในรอบจัดอันดับ

 ทีมหญิง 
กลุ่ม A กลุ่ม B 

 กลุ่มเอ 
ทีมแข่งชนะเสมอแพ้ประตูได้ประตูเสีย+/-แต้ม  4  3  1  0  18  5  13  10         4  3  1  0  16  8  6  10  4  2  0  2  14  15  -1  6  4  1  0  3  7  10  -3  3  4  0  0  4  21  17  -4  0

 กลุ่มบี 
ทีมแข่งชนะเสมอแพ้ประตูได้ประตูเสีย+/-แต้ม  5  5  0  0  27  1  26  15         5  3  1  1  12  9  3  10  5  3  1  1  9  11  -2  10  5  2  0  3  8  10  -2  6  5  1  0  4  12  22  -10  3  5  0  0  5  0  15  -15  0

 ทีมชาย 
กลุ่ม A กลุ่ม Bกลุ่ม Cกลุ่ม D  

 กลุ่มเอ 
ทีมแข่งชนะเสมอแพ้ประตูได้ประตูเสีย+/-แต้ม  5  5  0  0  38  2  36  15                5  4  0  1  23  16  7  12  5  3  0  2  17  13  4  9  5  2  0  3  14  23  -9  6  5  1  0  4  5  28  -23  3  5  0  0  5  0  15  -15  0

 กลุ่มบี 
ทีมแข่งชนะเสมอแพ้ประตูได้ประตูเสีย+/-แต้ม  5  5  0  0  27  12  15  15         5  3  0  2  25  21  4  9  5  2  1  2  18  14  4  7  5  2  1  2  11  14  -3  7  5  2  0  3  16  21  -5  6  5  0  0  5  0  15  -15  0

 กลุ่มซี 
ทีมแข่งชนะเสมอแพ้ประตูได้ประตูเสีย+/-แต้ม  5  5  0  0  24  8  16  15         5  4  0  1  29  8  21  12  5  3  0  2 22  17  -5  9  5  2  0  3  11  18  -7  6  5  1  0  4  10  29  -19  3  5  0  0  5  0  15  -15  0

 กลุ่มดี 
ทีมแข่งชนะเสมอแพ้ประตูได้ประตูเสีย+/-แต้ม  5  4  1  0  31  16  15  13         5  3  0  2  20  16  4  9  5  3  0  2  14  12  2  9  5  2  1  2  17  19  -2  7  5  2  0  3  21  24  -3  6  5  0  0  5  0  15  -15  0

 รอบสุดท้าย 
 ทีมหญิง 

 รอบก่อนรองชนะเลิศ 

 รอบจัดอันดับ 
 รอบจัดอันดับ 9-10 

 รอบจัดอันดับ 5-8 

 รอบจัดอันดับที่ 7 

 รอบจัดอันดับที่ 5 

 นัดรองชนะเลิศ 

 นัดชิงอันดับที่ 3 

 นัดชิงชนะเลิศ 

 ทีมชาย 

 รอบก่อนรองชนะเลิศ 

 รอบจัดอันดับ 
 รอบจัดอันดับ 16-20 
 รอบจัดอันดับที่ 19 

 รอบจัดอันดับที่ 17 

 รอบจัดอันดับ 13-16 
 รอบจัดอันดับที่ 15 

 รอบจัดอันดับที่ 13 

 รอบจัดอันดับ 9-12 
 รอบจัดอันดับที่ 11 

 รอบจัดอันดับที่ 9 

 รอบจัดอันดับ 5-8 

 รอบจัดอันดับที่ 7 

 รอบจัดอันดับที่ 5 

 นัดรองชนะเลิศ 

 นัดชิงอันดับที่ 3 

 นัดชิงชนะเลิศ 

 ชนะเลิศ 

อันดับทีม4567891011

อันดับทีม456789101112131415161718192021222324

 การตลาด 
 สัญลักษณ์ 

 โปสเตอร์ 

 ตุ๊กตาสัญลักษณ์ 

 สิทธิการออกอากาศ 

 เพลงประจำการแข่งขัน
# แมรี เอลิซาเบธ วินสตีด
แมรี เอลิซาเบธ วินสตีด   เกิดเมื่อวันที่ 28 พฤศจิกายน ค.ศ. 1984 เป็นนักแสดงและนักร้องชาวอเมริกัน เป็นที่รู้จักจากการแสดงภาพยนตร์หลายเรื่อง อาทิเช่น Final Destination 3 (2006), Death Proof (2007), Live Free or Die Hard (2007), Scott Pilgrim vs. the World (2010), The Thing (2011), Abraham Lincoln: Vampire Hunter (2012) และ 10 Cloverfield Lane (2016) เป็นต้น

ผลงานด้านภาพยนตร์

ภาพยนตร์
 ปี ชื่อเรื่อง บท หมายเหตุ 2005  Evelyn ในวัยเด็ก เฉพาะเวอร์ชัน Unrated เท่านั้น 2005 Checking Out Lisa Apple  2005 Sky High Gwendolyn 'Gwen' Grayson/Sue Tenny/Royal Pain 2006 Final Destination 3 Wendy Christensen 2006 Bobby Susan Taylor 2006 Factory Girl Ingrid Superstar  2006 Black Christmas Heather Lee-Fitzgerald 2007 Death Proof Lee Montgomery 2007 Live Free or Die Hard Lucy Gennero-McClane 2008 Stop/Eject Elizabeth หนังสั้น 2008 Make It Happen Lauryn Kirk 2010 Scott Pilgrim vs. the World Ramona Victoria Flowers 2011 The Thing Dr. Kate Lloyd 2011 Magnificat Lynn หนังสั้น 2011 Cost of Living The Computer (voice) หนังสั้น 2012 Abraham Lincoln: Vampire Hunter Mary Todd Lincoln  2012 Smashed Kate Hannah 2012   Kate  2012 The Cub  หนังสั้น 2013  Lucy Gennero-McClane เฉพาะเวอร์ชันฉายโรงเท่านั้น 2013 A.C.O.D. Lauren Stinger 2013 The Spectacular Now Holly Keely 2014 Showing Up Herself ภาพยนตร์สารคดี 2014 Alex of Venice Alex Vedder 2014 Faults Claire/Ira เป็นผู้อำนวยการสร้างด้วย 2014 Kill the Messenger Anna Simons  2016 Swiss Army Man Sarah 2016 The Hollars Gwen 2016 10 Cloverfield Lane Michelle 2016 So It Goes Samantha หนังสั้น

ผลงานทางโทรทัศน์
 Year Title Role Notes 1997 Touched by an Angel Kristy Episode: "A Delicate Balance" 1998 Promised Land Chloe 2 episodes 1999–2000 Passions Jessica Bennett Soap opera 1999  Annie Jacobs Television film 2000 Father Can't Cope Tara Pilot 2001–2002 Wolf Lake Sophia Donner 10 episodes 2003 Then Came Jones Rina Television film 2004 Tru Calling Bridget Elkins Episode: "Closure" 2004 Monster Island Madison Television film 2014 Exposed Anna Loach Pilot 2012 The Beauty Inside Leah 5 episodes 2015 The Returned Rowan Blackshaw 9 episodes 2015 Comedy Bang! Bang! Herself Episode: "Mary Elizabeth Winstead Wears an A-Line Skirt and Pointy Black Boots" 2016–presentMercy Street Mary Phinney 6 episodes 2016BrainDead Laurel Healy 13 episodes 2016Brad Neely's Harg Nallin Sclopio Peepio (voice) Episode: "For Streep"Breaking News - _Brad Neely's Harg Nallin' Sclopio Peepio_ Premieres July 10th, But What Does It Mean? - TheFutonCritic.com 2017 Fargo Nikki Swango

มิวสิกวีดีโอ
 Year Title Artist 2010 "Love Your Flawz"FLAWZ - New Video - Caitlin Crosby wants you to Embrace Your Flawz! - YouTube Caitlin Crosby 2014 "Did We Live Too Fast" Got a Girl
# สาธารณรัฐตูวา
ตูวา  หรือชื่อทางการว่า สาธารณรัฐตูวา  เป็นหนึ่งในเขตการปกครองรูปแบบสาธารณรัฐของประเทศรัสเซีย ตั้งอยู่ในเขตสหพันธ์ไซบีเรีย
# ไทยลีก 3 ฤดูกาล 2560
ไทยลีก 3 ฤดูกาล 2560  หรืออีกชื่อหนึ่งว่า ไทยลีก 3 ยูโร่เค้กลีกโปร ตามชื่อของผู้สนับสนุนหลัก เป็นฟุตบอลลีกอาชีพระดับชั้นที่ 3 ของไทยซึ่งจะเริ่มแข่งขันในฤดูกาล 2560 เป็นฤดูกาลแรกโดยคัดเอาทีมอันดับ 1-4 จาก 8 โซนของฟุตบอลลีกภูมิภาคดิวิชั่น 2 ขึ้นมาแข่งในไทยลีก 3แล้วแบ่งเป็น 2 โซน ๆ ละ 16 ทีมแล้วนำแชมป์ของแต่ละโซน และทีมที่ชนะการแข่งเพลย์ออฟ ระหว่างรองแชมป์ของแต่ละโซน ขึ้นไปแข่ง ไทยลีก 2 ส่วนอันดับสุดท้ายของทั้ง 2 โซนจะตกชั้นลงไปเล่นใน ไทยลีก 4 
ในฤดูกาล 2560 มีทีมที่ได้สิทธิ์เข้าร่วมแข่งขันอย่างเป็นทางการจำนวน 29 ทีม

 ตอนบน (14 ทีม) 

 สโมสร 
 กาฬสินธุ์ เอฟซี
 กำแพงเพชร เอฟซี
 ขอนแก่น เอฟซี
 ฉะเชิงเทรา ไฮเทค
 แพร่ ยูไนเต็ด
 พะเยา เอฟซี
 ลำพูน วอร์ริเออร์ สิงห์บุรี บางระจัน
 สระแก้ว เอฟซี
 อยุธยา ยูไนเต็ด
 อยุธยา เอฟซี
 อำนาจ ยูไนเต็ด
 อุดรธานี เอฟซี
 อุบลราชธานี เอฟซี

 ตารางคะแนน 

  ตอนล่าง (15 ทีม) 

 สโมสร 
 กรุงธนบุรี เอฟซี
 จามจุรี ยูไนเต็ด
 ทหารบก เอฟซี
 ตรัง เอฟซี
 นครศรีธรรมราช ยูนิตี้
 นรา ยูไนเต็ด
 บ้านบึง ยูไนเต็ด
 บียู เดฟโฟ่ แกรนด์ อันดามัน ระนอง ยูไนเต็ด
 ราชประชา
 ม.เกษมบัณฑิต
 ศุลกากร ยูไนเต็ด
 ไทยยูเนี่ยน สมุทรสาคร เอฟซี
 สุราษฎร์ เอฟซี
 สีหมอก เอฟซี

 ตารางคะแนน